ગ્લેમર અને વિવાદથી એકપણ રમત અછૂતી રહી શકી નથી . એ પછી ફૂટબોલની હોય કે ક્રિકેટની . આંતરરાષ્ટ્રીય ક્રિકેટમા આપણને દરેક મેચમાં કોઇને કોઇ વિવાદ જોવા મળતો જ હોય છે , પરંતુ ભારતમાં શરૂ કરવામાં આવેલી અને સતત સફળ જઇ રહેલી આઇપીએલમાં પણ ઉક્ત બન્ને બાબતો જોવા મળી છે . એક ગ્લેમર અને બીજું વિવાદ . આ લીગ જેટલી તેમાં રમતા ખેલાડી અને તેમના પ્રદર્શનથી ચર્ચામાં રહી છે , તેના કરતા પણ વધારે તેની ચીયરલીડર્સ , સ્ડેડિયમમાં આવેલા સ્ટાર્સ , ગ્લમર્સ સેલિબ્રિટીઝ અને તેમની સાથે જોડાઇ રહેલા વિવાદોના કારણે ચર્ચામાં રહી છે . લલિત મોદીનો વિવાદ હોય , હરભજન સિંહ અને શ્રીસંથના વિવાદથી લઇને શાહરુખ ખાને મેદાનના કર્મચારીઓ સાથે કરેલી વર્તણૂક અને મહિલાની છેડતી સુધીની તમામ બાબત આપણને આ ગ્લેમરથી ભરપૂર ક્રિકેટ લીગમાં જોવા મળી છે . 2008થી ચાલી રહેલી આ લીગની એકપણ શ્રેણી એવી નહીં હોય કે જેમાં કોઇ વિવાદના થયો હોય . ત્યારે અહીં આવા જ કેટલાક વિવાદ કે જે આ શ્રેણી સાથે જોડાયેલા છે , તેને અહીં જણાવવામાં આવ્યા છે . તો ચાલો તસવીરોના માધ્યમથી જાણીએ આઇપીએલના કેટલાક ખાસ વિવાદોને .